Liis Lemsalu

Liis Lemsalu (sündinud 20. oktoobril 1992 Pärnus) on eesti poplaulja. Ta on "Eesti otsib superstaari" neljanda hooaja võitja. Esimene kokkupuude laulmisega oli Liisil Norras, kus ta salvestas ühe projekti raames kokku pandud kooriga ka norrakeelse lastelauludest koosneva albumi. 2006. aastal kolis Liis Lemsalu tagasi Eestisse ja hakkas mängima Nõmme Kalju jalgpallinaiskonnas. Hiljem loobus ta jalgpallist ning asus õppima WAF Laulu- ja Tantsukoolis Maikeni (Kadri Koppel) käe all. Lemsalu lõpetas 2012. aastal Tallinna Nõmme Gümnaasiumi. Peagi pärast saate "Eesti otsib superstaari" lõppu, 15. juunil 2011, ilmus Liis Lemsalul singel "Kõnnime seda teed" koos saates teiseks jäänud Artjom Savitskiga. Loo autorid on Tarvo Valm ja Aapo Ilves. 22. septembril 2011 ilmus Liis Lemsalu esimene singel debüütalbumilt, mis anti välja sama aasta novembris. Esimene singel kandis nime "Shining Star" ning selle on kirjutanud Niara Scarlett (Suurbritannia), Ellen T. (Soome) ja Kyösti Salokorpi (Soome). Lemsalu näitles Egiptuse tõsielul põhinevas filmis "Olen egiptlane", mis räägib sportlasest Omar El Ghazalyst. Ta mängis filmis peategelase kallimat. 2011. aasta novembri lõpus ilmus lauljalt album "Liis Lemsalu", millelt pääses "Eesti Laul 2012" poolfinaali laul "Made Up My Mind". 3. märtsil toimunud "Eesti Laul 2012" finaalkontserdil saavutas ta viienda koha. 2013. aasta sügisel jõudis Liisi pilt Allan Keiani kriminaalromaani "Kuidas rikkaks jääda?" kaanele. Seal kehastas ta raamatu naiskangelannat, 20-aastast psühholoogiatudengit Liisit. 2014. aastal pääsesid Liis Lemsalu ja Egert Milder looga "Hold On" võistluse "Eesti Laul 2014" poolfinaali. "Liis Lemsalu" (2011) "RULES" (EP) (26. november 2015) "+1" (2017) "Kõnnime seda teed" (koos Artjom Savitskiga; 15. juuni 2011) "Shining Star" (22. september 2011) "Wanna Get Down" (3. november 2011) "Täitugu soovid" (28. november 2011) "Made up My Mind" ("Eesti laul 2012"; 2011) "Lightning in the Bottle" (13. september 2012) "Uhhuu" ("Eesti Laul 2013") "Rohkem värve" ("Got to Be"; 2. september 2013) "Sulle võin kindel olla" (3. oktoober 2013) "That Kinda" (5. mai 2014) "Slowly Dying" (4. november 2014) "Hold On" (koos Egert Milderiga; 4. detsember 2014) "Fire" (25. mai 2015) "Breaking the Rules" (12. november 2015) "Sinu ees" (31. mai 2016) "Keep Running" ("Eesti Laul 2017"; 2017) "Ei peatu" (2017) "Püüab meid" (2017) "Süda taob" (koos Ott Leplandiga; 2018) "Hingata" (2018) "Sel ööl on tunne" (filmist "Eia jõulud Tondikakul"; 2018) "Tähed me jalge all" (2019) "Kehakeel" (2019) "Magad vä?" (koos Reketiga; 2020) "Halb või hea" (2020) "Doomino" (koos Stefan Airapetjaniga; 2021) "Magusvalus" (2021) "PAUS" (koos Reketi ja Kohvriga; 2023) Liis Lemsalu isa on jalgpallur Marek Lemsalu. 2002. aastal, kui Marek Lemsalu hakkas mängima Norra jalgpalliklubis Bryne FK, kolis kogu pere Norrasse. Norras kujunes ka Liisi hobiks jalgpall. Liis Lemsalu elukaaslane on aastast 2017 Karl-Erik Kodu. Sügisel 2023 sündis neil poeg. Lemsalu ja Kodu abiellusid augustis 2024 Toscanas. "Saate «Eesti otsib superstaari» võitis Liis Lemsalu". Elu24.ee. 12. juuni 2011. "Täht lööb särama - ilmus Liis Lemsalu esimene raadiosingel "Shining Star"!". Facebook. Universal Music Baltics. Vaadatud 23. september 2011. http://www.ohtuleht.ee/481899 "Liis Lemsalu: ma juba praegu tunnen stressi"[alaline kõdulink], Kroonika, 21. aprill 2011. "Liisil ja Artjomil ilmus täna duett "Kõnnime seda teed"". Publik.ee. 15. juuni 2011. Originaali arhiivikoopia seisuga 9. august 2011. Vaadatud 23. september 2011. "Noor kirjanik pani Liis Lemsalu krimipõnevikku". Kaidi Tahula. Liis Lemsalu: jalgpalli olen mänginud kauem kui laulnud. Õhtuleht, 5. aprill 2011 Võsu, Kadi-Maarja (30. märts 2023). "Video | Liis Lemsalu kavaldas Hommikuprogrammi üle: kuule-kuule, Kivisaar, see ei ole mu esimene intervjuu". Sky Plus. Vaadatud 30. märtsil 2023. Karu, Karin (7. detsember 2023). "KUI ÄGE UUDIS: LIIS LEMSALU paljastas sündinud lapse soo - Buduaar". buduaar.tv3.ee. Vaadatud 17. aprillil 2024. PULMAKLÕPSUD ⟩ Liis Lemsalu abiellus Itaalia päikese all: meie südamed on pilgeni armastust täis, Elu24, 2. september 2024 Liis Lemsalu Facebookis Liis Lemsalu andmebaasis MusicBrainz (inglise keeles) Teet Korsten "Aasta naisartist hindab enim siirust", Põhjarannik 9. veebruar, 2012